**Horvátlövő község képviselő-testületének 1/2021 (II.8.) önkormányzati rendelete**

**a helyi közművelődési feladatok ellátásáról**

Horvátlövő   Községi Önkormányzat Képviselőtestülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. §-ában kapott felhatalmazása alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, a Képviselő-testület feladat- és hatáskörében eljárva Horvátlövő Község Önkormányzata Polgármestere meghatározott feladatkörében  eljárva a következőket rendeli el:

**Általános rendelkezések**

1. **§**

E rendelet célja, hogy a helyben jelentkező társadalmi-, művelődési- és kulturális igények figyelembevételével, a helyi lehetőségek és sajátosságok alapján meghatározza Horvátlövő  Község Önkormányzata (továbbiakban: Önkormányzat) közművelődési feladatait, az ellátandó közművelődési alapszolgáltatások körét, azok ellátási formáját, módját és mértékét.

**2. §**

(1) Jelen rendelet területi hatálya Horvátlövő   község közigazgatási területére terjed ki.

(2) Jelen rendelet személyi hatálya kiterjed:

1. Horvátlövő   község közigazgatási területén lakcímmel rendelkező természetes személyekre,
2. az Önkormányzat szerveire,
3. az Önkormányzat által fenntartott közösségi színtérre, annak működtetőjére és alkalmazottaira,
4. közművelődési megállapodás alapján vagy más formában támogatott intézményekre, szervezetekre és természetes személyekre, azok fenntartóira és működtetőire.

**A helyi közművelődési alapszolgáltatások meghatározása**

**3. §**

(1) Az Önkormányzat a település minden lakosának biztosítja a kultúrához való hozzáférés jogát és lehetőségét.

(2) Az Önkormányzat – adottságaira figyelemmel megszervezi a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: törvény) 76.§ (3)-(4) bekezdésében meghatározott közművelődési alapszolgáltatásokat, melyek:

1. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása.                                                                      (3) Az Önkormányzat - a helyi társadalom művelődési érdekeinek és kulturális szükségleteinek figyelembevételével -            a. közművelődési alapszolgáltatások megszervezésének keretében biztosítja:
2. A település és környéke természeti, környezeti, kulturális, közösségi értékeinek és ezek állapotának feltárása, megismertetése, a helyi tudás, lokálpatriotizmus erősítése érdekében helyi információk cseréje, a helyi értékeket védő összefogások ösztönzése, helytörténeti, településismertető kiállítás, helyi ünnepi alkalmak biztosítása, műsorok, bemutatók, találkozók, versenyek, vetélkedők szervezése.
3. Tájékoztatás biztosítása a település és a térség kulturális és környezeti nevezetességeiről.
4. A nemzeti és a helyi ünnepek, évfordulók, világi és egyházi hagyományos ünnepek közismertté tétele, és a közművelődés lehetőségeivel élményeinek gazdagítása.
5. Kiemelkedő tehetségű helyi alkotók közismertté tétele, fejlődésük támogatásának biztosítása.
6. Ismeret- és készségfejlesztéshez különböző körök, klubok szervezése.
7. Aktuális kérdésekről szellemi és vitafórum lebonyolítása.
8. Számítógép, adatbázis, internet használati lehetőségeinek biztosítása, digitális írástudás lehető legszélesebb körben való terjesztése.
9. A település különböző életkorú, érték- és érdekrendszerű civil közösségeinek, művelődési szándékaik igény szerinti segítése; ismerkedési, együttműködési alkalmaik támogatása.
10. A lakosság különböző művelődési célú, illetve közösségi tér igényű programjának segítése, közművelődési színtér, helyszín biztosítása.
11. Legalább évenkénti fórum szervezése, ahol a lakosság és a művelődő közösségek vezetői megfogalmazhatják a közművelődési feladatellátással kapcsolatos észrevételeiket, javaslataikat, igényeiket, szükségleteiket.

**A közművelődési feladatok ellátásának szervezeti keretei**

**4. §**

(1) Az Önkormányzat a közművelődési alapszolgáltatások folyamatos hozzáférhetősége érdekében, az önkormányzat tulajdonát képező ingatlanokban biztosít közösségi színteret, ahol közösségi, közművelődési tevékenység folytatható. A közösségi teret elsősorban a helyben működő szervezetek, közösségek, helyi polgárok számára biztosítja. Az itt felsoroltak számára a közösségi teret általában ellenszolgáltatás nélkül kell biztosítani, indokolt esetben ellenszolgáltatás kérhető.

(2) Az (1) bekezdésben nem említettek számára a közösségi teret olyan formában biztosítja, hogy ezzel az (1) bekezdésben említettek ne kerüljenek hátrányba vagy ne lehetetlenüljön el tevékenységük. Az itt felsoroltak számára a közösségi teret ellenszolgáltatásért vagy indokolt esetben ellenszolgáltatás nélkül kell biztosítani.

(3) Az önkormányzat közösségi szintérként működteti a 9796 Horvátlövő, 48-as utca 52/a.  szám alatti kultúrházat.

(4) Az Önkormányzat közösségi színtere tevékenységét nem önálló költségvetési szervként látja el.                               (5) A közösségi színtér közművelődési feladatainak ellátáshoz az Önkormányzat biztosítja - a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 4. § és 12. §-ában meghatározott - szükséges személyi és tárgyi feltételeket.

 (6) Az Önkormányzat a jelen rendeletben meghatározott közművelődési feladatok megvalósítására a törvény követelményeinek megfelelő jogi vagy természetes személlyel közművelődési megállapodást köthet a törvényben meghatározottak szerint.

 (7) A település minden lakosa jogosult igénybe venni az Önkormányzat közművelődési szolgáltatásait, és az Önkormányzat által kötött közművelődési megállapodásokban meghatározott szolgáltatásokat.

(8) A helyi közművelődési feladatok ellátásában az Önkormányzat igényli, és lehetőségeihez mérten segíti a civil közösségek, szervezetek, természetes személyek, illetve más kulturális tevékenységet is végző vállalkozások közreműködését.

(9) Az Önkormányzat az egyes közművelődési feladatainak ellátása során együttműködik helyi és társtelepülési intézményekkel, szervezetekkel, magánszemélyekkel, különösen az alábbiakkal:

a.)  Felsőcsatári Nyelvoktató Általános Iskola  9794 Felsőcsatár, Petőfi Sándor utca 31.

b) Horvát Önkormányzat Horvátlövő  9796 Horvátlövő, 48-as utca 52/a.

c) Berzsenyi Dániel Megyei Könyvtár 9700 Szombathely, Dr. Antall József tér 1.

d) egyéb civil szervezet

e) egyház.

   (10) Az Önkormányzat a közművelődési lehetőségekről,

   a) plakátok, szórólapok útján,

b) a települési honlapon és közösségi oldalakon tájékoztatja a lakosságot.

**A helyi közművelődési feladatok finanszírozása**

**5. §**

(1) Az Önkormányzat az éves költségvetési rendeletében határozza meg a közösségi színtér fenntartásának és fejlesztésének kiadásait. E rendelet 3. §-ában meghatározott feladatok ellátását az Önkormányzat részben a települési önkormányzatok nyilvános könyvtári és közművelődési feladataira kapott állami támogatásból, másrészt saját önkormányzati bevételből, továbbá a pályázati úton elnyert támogatásokból fedezi.

(2) Az Önkormányzat a közművelődési feladatai színvonalasabb ellátása érdekében pályázhat, közvetlen pénzbeli támogatást, felajánlást, adományt fogadhat el.

(3) A település kulturális életében kiemelkedő szerepű rendezvényekre - a mindenkori költségvetési lehetőségei függvényében - az Önkormányzat költségvetésében elkülönítve is biztosíthat támogatást.

**A közművelődési tevékenység irányítása és ellenőrzése**

**6. §**

(1) A törvény és a jelen rendelet által meghatározott közművelődési feladatokkal kapcsolatos hatásköröket  az önkormányzat  Képviselő-testülete gyakorolja.

(2) Az Önkormányzat a közösségi színtér törvényességi ellenőrzését és gazdálkodási felügyeletét a vonatkozó jogszabályok alapján, a Pornóapáti Közös Önkormányzati Hivatal útján látja el.

(3) Az Önkormányzat a közösségi színtér szakmai ellenőrzését a szakmai beszámolók és szakértői vélemények alapján látja el.

  (4)A közösségi színtér használatának szabályzata jelen rendelet 1. számú melléklete.

**Záró rendelkezések**

**7. §**

(1) Jelen rendelet 2021. március 1.  napján lép hatályba.

(2) A rendelet hatályba lépésével egyidejűleg Horvátlövő    Község Önkormányzata  a közművelődésről szóló 4/2004. ( IV.16.)  önkormányzati rendelete hatályát veszti.

Horvátlövő, 2021. február 5.

**Bugnits Vilmos sk.                                                         dr. Linhárt Gábor sk.**

**polgármester                                                                       jegyző**

**Záradék:**

E rendelet kihirdetésre került: Pornóapáti , 2021. február 8.

dr. Linhárt Gábor sk.

                                                                                                       jegyző